02014X0314(01) — SK — 14.03.2014 — 000.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente





Opravené a doplnené:









▼B

Predpis Európskej hospodárskej komisie Organizácie Spojených národov (EHK OSN) č. 72 – Jednotné ustanovenia týkajúce sa typového schvaľovania motocyklových svetlometov vyžarujúcich asymetrické stretávacie svetlo a diaľkové svetlo, vybavených halogénovými žiarovkami (HS1 žiarovky)

Obsahuje celý platný text vrátane:

série zmien 01 - dátum nadobudnutia účinnosti: 12. septembra 2001

OBSAH 1. Rozsah pôsobnosti 2. Vymedzenie pojmov 3. Žiadosť o typové schválenie 4. Označenia 5. Typové schválenie 6. Všeobecné špecifikácie 7. Požiadavky na osvetlenie 8. Ustanovenia pre farebné rozptylové sklá a filtre 9. Bežný (referenčný) svetlomet 10. Poznámka týkajúca sa farby 11. Zhoda výroby 12. Sankcie v prípade nezhody výroby 13. Zmena typu svetlometu a rozšírenie typového schválenia 14. Definitívne zastavenie výroby 15. Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov 16. Prechodné ustanovenia PRÍLOHY Príloha 1 Oznámenie týkajúce sa udelenia typového schválenia alebo jeho zamietnutia, rozšírenia či odňatia alebo definitívneho zastavenia výroby typu motocyklového svetlometu podľa predpisu č. 72 Príloha 2 Overenie zhody výroby svetlometov vybavených žiarovkami HS1 Príloha 3 Usporiadanie schvaľovacích značiek Príloha 4 Meracia stena Príloha 5 Skúšky stability fotometrického výkonu svetlometov v prevádzke Príloha 6 Požiadavky na svietidlá s rozptylovými sklami z plastového materiálu – skúšanie vzoriek rozptylových skiel alebo vzoriek materiálu a úplných svietidiel

1. ROZSAH PÔSOBNOSTI

Tento predpis sa vzťahuje na typové schvaľovanie svetlometov vybavených halogénovými žiarovkami (HS1), ktoré obsahujú rozptylové sklá zo skleneného alebo plastového materiálu ( *1 ), ktoré sú určené na montáž na motocykle a rovnocenné vozidlá.

2. VYMEDZENIA POJMOV

Na účely tohto predpisu:

2.1. „Rozptylové sklo“ je vonkajší komponent svetlometu (jednotky), ktorý prepúšťa svetlo svietiace plochou;

2.2. „Povlak“ je akýkoľvek výrobok alebo výrobky, nanesený(-é) v jednej alebo viacerých vrstvách na vonkajší povrch rozptylového skla;

2.3. Svetlomety rôznych „typov“ sú svetlomety, ktoré sa odlišujú v takých základných znakoch ako:

2.3.1. obchodný názov alebo značka výrobcu;

2.3.2. vlastnosti optických systémov;

2.3.3. zahrnutie alebo eliminácia komponentov schopných meniť počas prevádzky optické efekty odrazom, lomom alebo absorpciou a/alebo deformáciou. Zmena farby lúčov vyžarovaných svetlometmi, ktorých ostatné charakteristiky sa nemenia, nepredstavuje zmenu typu svetlometu. Týmto svetlometom sa preto pridelí rovnaké schvaľovacie číslo;

2.3.4. Použiteľnosť v systéme premávky s pravostranným alebo ľavostranným riadením, príp. v oboch systémoch;

2.3.5. Materiály, z ktorých sú rozptylové sklá a povlak, ak je použitý.

3. ŽIADOSŤ O SCHVÁLENIE

3.1. Žiadosť o schválenie svetlometu predkladá majiteľ obchodného názvu alebo obchodnej značky alebo jeho riadne splnomocnený zástupca. Žiadosť musí obsahovať:

3.1.1. či je svetlomet určený na ľavostrannú a pravostrannú premávku alebo len na jeden z týchto typov premávky.

3.2. Každú žiadosť o schválenie sprevádzajú:

3.2.1. výkresy v troch vyhotoveniach, dostatočne podrobné na identifikáciu typu a zobrazujúce čelný pohľad na svetlomet, s detailmi prípadného drážkovania rozptylových skiel, a priečny rez; výkresy ukazujú miesto vyhradené pre schvaľovaciu značku;

3.2.2. stručný technický opis;

3.2.3. dve vzorky typu svetlometu s bezfarebnými rozptylovými sklami;

3.2.3.1. na skúšku farebného filtra alebo farebnej clony (alebo farebného rozptylového skla): dve vzorky.

3.2.4. na skúšku plastového materiálu, z ktorého sú vyrobené rozptylové sklá:

3.2.4.1. trinásť rozptylových skiel;

3.2.4.1.1. šesť z týchto rozptylových skiel môže byť nahradených šiestimi vzorkami materiálu s rozmermi najmenej 60 × 80 mm s plochým alebo vypuklým vonkajším povrchom a dostatočne rovnou plochou (polomer zakrivenia minimálne 300 mm) v strede s rozmermi aspoň 15 × 15 mm;

3.2.4.1.2. každé takéto rozptylové sklo alebo vzorka materiálu musia byť vyrobené metódou, ktorá sa má používať v sériovej výrobe;

3.2.4.2. reflektor, ku ktorému možno namontovať rozptylové sklá v súlade s pokynmi výrobcu.

3.3. Ak už boli skúšané, musí byť k materiálom tvoriacim rozptylové sklá a prípadné povlaky priložený skúšobný protokol o vlastnostiach týchto materiálov a povlakov.

3.4. Pred udelením typového schválenia príslušný orgán overí, či existujú dostatočné opatrenia na zabezpečenie účinnej kontroly zhody výroby.

4. OZNAČENIA ( 1 )

4.1. Svetlomety predložené na schválenie musia byť označené obchodným menom alebo obchodnou značkou žiadateľa; táto značka musí byť zreteľne čitateľná a nezmazateľná.

4.2. Značky na rozptylovom skle a na hlavnom telese ( 2 ) musia mať dostatočne veľké plochy pre schvaľovaciu značku a dodatočné symboly uvedené v bode 5.4.2.; tieto plochy musia byť vyznačené na výkresoch uvedených v bode 3.2.1. vyššie v texte.

4.3. Svetlomety určené na splnenie požiadaviek pre obojstrannú premávku (vľavo aj vpravo) musia mať označenia uvádzajúce dve nastavenia optickej jednotky na vozidle alebo žiarovke na reflektore; tieto označenia tvoria písmená „R/D“ pre polohu v pravostrannej premávke a „L/G“ pre polohu v ľavostrannej premávke.

5. TYPOVÉ SCHVÁLENIE

5.1. Ak všetky vzorky typu svetlometu predloženého v súlade s bodom 3.2.3. vyhovujú požiadavkám tohto predpisu, udelí sa typové schválenie.

5.2. Každému schválenému typu sa pridelí schvaľovacie číslo. Jeho prvé dve číslice (v súčasnosti 00 pre predpis v jeho pôvodnom znení) označujú sériu zmien zahŕňajúcu posledné hlavné technické zmeny vykonané v predpise v čase vydania typového schválenia. Takto pridelené číslo nesmie byť tou istou zmluvnou stranou pridelené inému typu svetlometu, na ktorý sa vzťahuje tento predpis ( 3 ), s výnimkou prípadu rozšírenia typového schválenia na svetlomet, ktorý sa líši iba farbou vyžarovaného svetla.

5.3. Oznámenie o udelení alebo odmietnutí alebo rozšírení alebo odňatí typového schválenia alebo o definitívnom zastavení výroby typu svetlometu podľa tohto predpisu sa zmluvným stranám, ktoré uplatňujú tento predpis, zasiela prostredníctvom formulára, ktorého vzor je uvedený v prílohe 1 k tomuto predpisu.

5.4. Ku každému svetlometu zhodnému s typom schváleným podľa tohto predpisu sa na mieste, uvedenom v bode 4.2., popri označení predpísanom v bode 4.1., pripojí medzinárodná schvaľovacia značka ( 4 ), ktorá pozostáva z:

5.4.1. kruhu okolo písmena „E“, za ktorým nasleduje rozlišovacie číslo štátu, ktorý schválenie udelil; ( 5 )

5.4.2. schvaľovacieho čísla a tohto dodatočného symbolu (symbolov) uvedených blízko kruhu:

5.4.2.1. na svetlometoch spĺňajúcich len požiadavky ľavostrannej premávky, z horizontálnej šípky smerujúcej doprava vzhľadom k pozorovateľovi stojacemu čelom k svetlometu, t. j. na stranu cesty, po ktorej sa pohybuje doprava;

5.4.2.2. na svetlometoch skonštruovaných tak, aby spĺňali požiadavky obidvoch systémov premávky príslušnou úpravou nastavenia optickej jednotky alebo žiarovky, horizontálny ukazovateľ so šípkou na každom konci, pričom šípky ukazujú vľavo resp. vpravo;

5.4.2.3. písmen „MBH“ uvedených oproti schvaľovaciemu číslu.

5.4.2.4. Na osvedčení o typovom schválení a na formulári správy zasielanom krajinám, ktoré sú zmluvnými stranami dohody a ktoré uplatňujú tento predpis, musia byť vo všetkých prípadoch uvedené príslušné pracovné postupy použité pri skúšaní podľa bodu 1.1.1.1 prílohy 5 a dovolené napätie(-a) podľa bodu 1.1.1.2 prílohy 5.

V zodpovedajúcich prípadoch sa zariadenie označí takto:

na jednotkách spĺňajúcich požiadavky tohto predpisu, ktoré sú skonštruované tak, že vlákno stretávacieho svetla nesmie byť súčasne rozsvietené s ktoroukoľvek inou zlúčenou osvetľovacou funkciou:

za symbolom stretávacieho svetla v schvaľovacej značke sa umiestni lomka (/).

5.4.2.5. Na svetlomety vybavené rozptylovými sklami z plastového materiálu sa pri symboloch predpísaných v bodoch 5.4.2.1 až 5.4.2.4 umiestnia písmená „PL“;

5.5. Značky a symboly uvedené v bode 5.4. musia byť jasne čitateľné a nezmazateľné.

5.6. V prílohe 3 k tomuto predpisu sú uvedené príklady usporiadania schvaľovacích značiek a dodatočných symbolov uvedených vyššie.

6. VŠEOBECNÉ ŠPECIFIKÁCIE

6.1. Každá vzorka typu svetlometu musí zodpovedať špecifikáciám uvedeným v tomto bode a v bodoch 7 až 9.

6.2. Svetlomety musia byť konštruované a vyrobené tak, aby pri bežnom použití bola zachovaná ich uspokojivá prevádzka aj napriek vibráciám, ktorým môžu byť vystavené, a aby si zachovali vlastnosti stanovené týmto predpisom.

6.2.1. Svetlomety musia byť vybavené zariadením, ktoré umožňuje nastaviť ich na vozidle tak, aby zodpovedali predpisom, ktoré pre ne platia. Takéto zariadenie nemusí byť namontované na častiach, pri ktorých nemôžu byť reflektor a rozptylové sklá oddelené za predpokladu, že použitie týchto jednotiek je viazané na vozidlá, pri ktorých sa svetlomety nastavujú inými prostriedkami.

Ak sú svetlomet pre diaľkové svetlo a svetlomet pre stretávacie svetlo, každý vybavený vlastnou žiarovkou, zmontované tak, že tvoria zloženú jednotku, musí nastavovacie zariadenie umožňovať, aby bol každý optický systém samostatne riadne nastaviteľný.

6.2.2. Tieto ustanovenia sa však nevzťahujú na zostavy svetlometov, ktorých reflektory sú neoddeliteľné. Na takéto typy zostáv sa vzťahujú požiadavky bodu 7.3. tohto predpisu. Tam, kde vytvára hlavný lúč viac ako jeden svetelný zdroj, musia sa na stanovenie maximálnej hodnoty osvetlenia (Emax) použiť združené funkcie.

6.3. Komponenty, ktorými sa vláknová žiarovka upevní k reflektoru, musia byť vyrobené tak, aby žiarovka nemohla byť upevnená žiadnym iným spôsobom ako správnym, a to aj v tme.

6.4. Správna pozícia rozptylového skla vzhľadom na optický systém musí byť jednoznačne vyznačená a zablokovaná proti rotácii počas prevádzky.

6.5. Svetlomety skonštruované tak, aby spĺňali požiadavky na obojstrannú premávku, môžu byť prispôsobené premávke po danej strane cesty buď príslušným počiatočným nastavením pri ich montáži na vozidlo alebo selektívnym nastavením jeho používateľom. Takéto počiatočné alebo selektívne nastavenie môže pozostávať napríklad z fixovania buď optickej jednotky do daného uhla na vozidle alebo žiarovky do daného uhla vzhľadom na optickú jednotku. Vo všetkých prípadoch musia byť možné len dve odlišné a jasne rozlíšené nastavenia, jedno pre pravostrannú premávku a jedno pre ľavostrannú premávku a konštrukcia musí zabrániť mimovoľnému prepnutiu z jedného do druhého nastavenia alebo nastaveniu do strednej polohy. Ak sú v prípade žiarovky možné dve rôzne polohy nastavenia, komponenty pre pripojenie žiarovky k reflektoru musia byť skonštruované a vyrobené tak, aby sa žiarovka v každom zo svojich dvoch nastavení udržiavala v polohe s presnosťou požadovanou pre svetlomety skonštruované pre premávku len po jednej strane cesty. Zhoda s požiadavkami tohto bodu sa overuje vizuálnou kontrolou a v prípade potreby skúšobnou montážou.

6.6. V súlade s požiadavkami prílohy 5 sa musia vykonať doplňovacie skúšky, aby sa zistilo, či pri používaní nedochádza k nadmernej zmene fotometrického výkonu.

6.7. Ak je rozptylové sklo svetlometu vyrobené z plastového materiálu, musia sa vykonať skúšky v súlade s požiadavkami prílohy 6.

7. POŽIADAVKY NA OSVETLENIE

7.1. Všeobecné ustanovenia

7.1.1. Svetlomety musia byť vyrobené tak, aby pri použití vhodných žiaroviek typu HS1 poskytovali adekvátne osvetlenie bez oslňovania pri vyžarovaní stretávacieho svetla a dobré osvetlenie pri vyžarovaní diaľkového svetla.

7.2.1. Osvetlenie svetlometom sa overuje na zvislej meracej stene, umiestnenej vo vzdialenosti 25 m pred svetlometom, ako je zobrazené v prílohe 4 k tomuto predpisu.

7.1.3. Svetlomety sa skúšajú pomocou bezfarebnej štandardnej (referenčnej) žiarovky, skonštruovanej pre menovité napätie 12 V. Pri svetlometoch, ktoré môžu byť vybavené filtrom žltej selektívnej farby ( 6 ), sa tieto filtre nahradia geometricky zhodnými bezfarebnými filtrami s koeficientom priepustnosti najmenej 80 percent. Počas kontroly svetlometu musí byť napätie na svorkách žiarovky regulované tak, aby sa dosiahli tieto charakteristiky:







Spotreba vo wattoch Svetelný tok v lumenoch vlákno stretávacieho svetla cca 35 450 Vlákno diaľkového svetla cca 35 700

Svetlomet sa považuje za vyhovujúci, ak spĺňa požiadavky tohto bodu 7 aspoň s jednou štandardnou (referenčnou) žiarovkou, ktorú možno predložiť spolu so svetlometom.

7.1.4. Rozmery určujúce polohu vlákien vnútri štandardnej vláknovej žiarovky HS1 sú uvedené v predpise č. 37.

7.1.5. Banka štandardnej vláknovej žiarovky musí mať taký tvar a optické vlastnosti, aby spôsobovala len minimálny odraz alebo lom, ktorý môže nepriaznivo ovplyvniť rozloženie svetla.

7.2. Ustanovenia týkajúce sa stretávacích svetiel

7.2.1. Stretávacie svetlo musí vytvárať dostatočne ostré rozhranie, ktoré umožní uspokojivé nastavenie svetlometu. Rozhranie musí byť vymedzené horizontálnou priamkou na opačnej strane, ako je smer premávky, pre ktorý je svetlomet určený; na druhej strane nesmie rozhranie presahovať buď lomenú čiaru HV H1 H4 vytváranú priamkou HV H1 a zvierajúcou s vodorovnou priamkou uhol 45° a priamkou H1 H4, položenou o 1 percento nad priamkou hh, alebo priamku HV H3 odklonenú pod uhlom 15° nad vodorovnou priamkou (pozri prílohu 4). Rozhranie presahujúce ako priamku HV H2, tak aj priamku H2 H4 a vyplývajúce z kombinácie dvoch uvedených možností, nie je za žiadnych okolností povolené.

7.2.2. Svetlomet je namierený tak, aby:

7.2.2.1. v prípade svetlometov skonštruovaných pre požiadavky pravostrannej premávky, bolo rozhranie v ľavej polovici meracej steny ( 7 ) vodorovné a v prípade svetlometov skonštruovaných pre požiadavky ľavostrannej premávky, bolo rozhranie vodorovné v pravej polovici meracej steny;

7.2.2.2. táto vodorovná časť rozhrania je na meracej stene umiestnená 25 cm pod prienikom vodorovnej roviny prechádzajúcej ohniskom svetlometu (pozri prílohu 4);

7.2.2.3. vrchol rozhrania je na priamke vv. ( 8 )

7.2.3. Takto nastavený svetlomet musí spĺňať požiadavky stanovené v bode 7.2.5. až 7.2.7. a 7.3.

7.2.4. Ak takto nastavený svetlomet nespĺňa požiadavky uvedené v bodoch 7.2.5 až 7.2.7 a 7.3, jeho nastavenie sa môže zmeniť za predpokladu, že os lúča sa neposunie do strán o viac ako o 1° (= 44 cm) smerom doprava alebo doľava. ( 9 ) Aby sa uľahčilo nastavenie pomocou rozhrania, môže byť svetlomet čiastočne zatienený, aby bolo rozhranie ostrejšie.

7.2.5. Osvetlenie, ktoré na meracej stene vytvára stretávacie svetlo, musí spĺňať tieto požiadavky:







Bod na meracej stene Požadované Osvetlenie v luxoch Svetlomety pre pravostrannú premávku Svetlomety pre ľavostrannú premávku Bod B 50 L Bod B 50 R ≤ 0,3 Bod 75 R Bod 75 L ≥ 6 Bod 50 R Bod 50 L ≥ 6 Bod 25 L Bod 25 R ≥ 1,5 Bod 25 R Bod 25 L ≥ 1,5 Ľubovoľný bod v zóne III ≤ 0,7 Ľubovoľný bod v zóne IV ≥ 2 Ľubovoľný bod v zóne I ≤ 20

7.2.6. V ktorejkoľvek zo zón I, II, III a IV sa nesmú vyskytovať postranné odchýlky škodlivé pre dobrú viditeľnosť.

7.2.7. Svetlomety skonštruované tak, aby spĺňali požiadavky pravostrannej aj ľavostrannej premávky, musia v každej z obidvoch polôh nastavenia optickej jednotky alebo žiarovky spĺňať uvedené požiadavky pre príslušný smer premávky.

7.3. Ustanovenia týkajúce sa diaľkového svetla

7.3.1. Merania osvetlenia vytváraného na meracej stene diaľkovým svetlom sa vykonajú s rovnakým nastavením svetlometu ako pri meraniach podľa bodu 7.2.5. až 7.2.7. vyššie v texte.

7.3.2. Osvetlenie vytvárané na meracej stene diaľkovým svetlom musí spĺňať tieto požiadavky:

7.3.2.1. Priesečník HV priamok hh a vv musí byť vo vnútri izoluxy, ktorá predstavuje 90 percent maximálneho osvetlenia. Maximálna hodnota (Emax) osvetlenia nesmie byť menšia ako 32 luxov. Maximálna hodnota nesmie prekročiť 240 luxov.

7.3.2.2. Ak sa vychádza z bodu HV vodorovne vpravo i vľavo, nesmie byť osvetlenie menšie ako 16 luxov až do vzdialenosti 1,125 m a nie menšie ako 4 luxov do vzdialenosti 2,25 m.

7.4. Hodnoty osvetlenia meracej steny uvedené v bodoch 7.2.5 až 7.2.7 a 7.3 sa merajú pomocou foto-receptora, ktorého účinná plocha je obsiahnutá vo štvorci so stranou o dĺžke 65 mm.

8. USTANOVENIA TÝKAJÚCE SA FAREBNÝCH ROZPTYLOVÝCH SKIEL A FILTROV

8.1. Typové schválenie je možné získať pre svetlomety s bezfarebnou žiarovkou vyžarujúce buď bezfarebné svetlo alebo svetlo žltej selektívnej farby. Príslušné kolorimetrické vlastnosti vyjadrené v CIE trichromatických súradniciach pre žlté rozptylové sklá alebo filtre sú tieto:







Filter žltej selektívnej farby (clona alebo rozptylové sklo) limit k červenej limit k zelenej limit k bielej limit smerom k spektrálnej hodnote ktoré môžu byť vyjadrené aj takto: prevládajúca vlnová dĺžka 575 – 585 nm koeficient čistoty 0,90 – 0,98 koeficient priepustnosti musí byť ≥ 0,78

koeficient priepustnosti sa stanoví pomocou zdroja svetla o farebnej teplote 2 856 K. ( 10 )

8.2. Filter musí byť súčasťou svetlometu a musí s ním byť spojený tak, aby ho používateľ nemohol odmontovať náhodne ani úmyselne bežnými prostriedkami.

9. BEŽNÝ (REFERENČNÝ) SVETLOMET ( 11 )

Svetlomet sa považuje za štandardný (referenčný), ak:

9.1. spĺňa horeuvedené požiadavky na schválenie;

9.2. jeho účinný priemer nie je menší ako 160 mm;

9.3. so štandardnou (referenčnou) žiarovkou vyžaruje v rôznych bodoch a rôznych pásmach uvedených v bode 7.2.5 osvetlenie, ktoré sa rovná:

9.3.1. najviac 90 percentám maximálnych hodnôt a

9.3.2. najmenej 120 percentám minimálnych hodnôt uvedených v tabuľke v bode 7.2.5.

10. POZNÁMKA TÝKAJÚCA SA FARBY

Keďže každé schválenie podľa tohto predpisu je v zmysle bodu 8.1 udeľované typu svetlometu vyžarujúcemu buď bezfarebné svetlo alebo svetlo žltej selektívnej farby, článok 3 dohody, ku ktorej je tento predpis pripojený, nebráni zmluvným stranám, aby na vozidlách nimi registrovaných zakázali používanie svetlometov vyžarujúcich lúč bezfarebného svetla alebo svetla žltej selektívnej farby.

11. ZHODA VÝROBY

Každý svetlomet, ktorý má schvaľovaciu značku ustanovenú v tomto predpise, musí zodpovedať schválenému typu a spĺňať fotometrické a kolorimetrické požiadavky uvedené vyššie v texte. Súlad s týmito ustanoveniami sa overí v súlade s prílohou 2 a bodom 3 prílohy 5 k tomuto predpisu a prípadne podľa bodu 3 prílohy 6 k tomuto predpisu.

12. SANKCIE V PRÍPADE NEZHODY VÝROBY

12.1. Typové schválenie udelené typu svetlometu podľa tohto predpisu môže byť odňaté, ak nie sú splnené vyššie stanovené požiadavky alebo ak sa svetlomet, ktorý má schvaľovaciu značku, nezhoduje so schváleným typom.

12.2. Ak niektorá zmluvná strana dohody uplatňujúca tento predpis zruší typové schválenie, ktoré predtým udelila, oznámi to okamžite ostatným zmluvným stranám uplatňujúcim tento predpis prostredníctvom oznamovacieho formulára zodpovedajúceho vzoru v prílohe 1 k tomuto predpisu.

13. ZMENA TYPU SVETLOMETU A ROZŠÍRENIE SCHVÁLENIA

13.1. Každá zmena typu svetlometu sa musí oznámiť správnemu orgánu, ktorý udelil typové schválenie. Orgán môže potom buď:

13.1.1. usúdiť, že nie je pravdepodobné, aby vykonané úpravy mali citeľné nepriaznivé účinky, a že svetlomet v každom prípade stále spĺňa požiadavky; alebo

13.1.2. požadovať ďalší skúšobný protokol od technickej služby zodpovednej za vykonávanie skúšok.

13.2. Potvrdenie o udelení alebo zamietnutie typového schválenia s uvedením zmien sa oznamuje postupom uvedeným v bode 5.3. stranám dohody uplatňujúcim tento predpis.

13.3. Príslušný orgán, ktorý vydáva rozšírenie typového schválenia, udeľuje každému takémuto rozšíreniu poradové číslo a informuje o tom ostatné strany dohody, ktoré uplatňujú tento predpis, prostredníctvom formulára oznámenia podľa vzoru v prílohe 1 k tomuto predpisu.

14. DEFINITÍVNE ZASTAVENIE VÝROBY

Ak držiteľ typového schválenia úplne zastaví výrobu svetlometu schváleného v súlade s týmto predpisom, informuje o tom orgán, ktorý schválenie udelil. Po prijatí príslušného oznámenia o tejto skutočnosti orgán informuje ostatné zmluvné strany dohody, ktoré uplatňujú tento predpis, prostredníctvom formulára, ktorého vzor je uvedený v prílohe 1 k tomuto predpisu.

15. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčujúce udelenie, rozšírenie, zamietnutie alebo odňatie typového schválenia vydané v iných krajinách.

16. PRECHODNÉ USTANOVENIA

16.1. Šesť mesiacov po oficiálnom dátume nadobudnutia účinnosti predpisu č. 112 musia zmluvné strany uplatňujúce tento predpis prestať udeľovať typové schválenia EHK podľa tohto predpisu.

16.2. Zmluvné strany, ktoré uplatňujú tento predpis, nesmú odmietnuť udeliť rozšírenie typového schválenia v znení série zmien 01 k tomuto predpisu alebo pôvodného znenia tohto predpisu.

16.3. Schválenia udelené podľa tohto predpisu pred dátumom nadobudnutia účinnosti predpisu č. 112 a všetky rozšírenia schválení vrátane tých, ktoré boli následne rozšírené v zmysle pôvodného znenia tohto predpisu, ostávajú v platnosti na neobmedzené obdobie.

16.4. Zmluvné strany uplatňujúce tento predpis musia naďalej udeľovať schválenia pre svetlomety na základe série zmien 01 k tomuto predpisu alebo pôvodného znenia tohto predpisu za predpokladu, že tieto svetlomety sú určené ako náhradné diely pre vozidlá v prevádzke.

16.5. Od dátumu oficiálneho nadobudnutia účinnosti predpisu č. 112 nesmie žiadna zmluvná strana uplatňujúca tento predpis zakázať montáž svietidla schváleného podľa predpisu č. 112 na nový typ vozidla.

16.6. Zmluvné strany uplatňujúce tento predpis musia naďalej povoľovať montáž svetlometu schváleného podľa tohto predpisu na typ vozidla alebo vozidlo.

16.7. Zmluvné strany uplatňujúce tento predpis musia naďalej povoľovať montáž alebo používanie svetlometu schváleného podľa pôvodného znenia tohto predpisu na vozidlo v prevádzke, ak je daný svetlomet určený ako náhradný diel.









PRÍLOHA 1

OZNÁMENIE

(maximálny formát: A4 (210 × 297 mm))









PRÍLOHA 2

OVERENIE ZHODY VÝROBY SVETLOMETOV

VYBAVENÝCH ŽIAROVKAMI HS1

1. Svetlomety, ktoré majú schvaľovaciu značku, musia byť v súlade so schváleným typom.

2. Požiadavka zhody sa považuje za splnenú z mechanického a geometrického hľadiska, pokiaľ odchýlky nepresahujú nevyhnutné výrobné chyby.

3. Pokiaľ ide o fotometrický výkon, zhoda sériovo vyrábaných svetlometov nebude sporná ( 12 ), ak bol pri skúšaní fotometrickej účinnosti akéhokoľvek svetlometu náhodne vybraný a vybavený štandardnou (referenčnou) žiarovkou;

3.1. žiadna z nameraných hodnôt sa nepriaznivo neodchyľuje o viac ako 20 % od predpísanej hodnoty pre hodnoty B 50 R alebo L a zónu III môže byť maximálna nepriaznivá odchýlka 0,2 luxu (B 50 R alebo L), alebo 0,3 luxu (zóna III);

3.2. alebo ak

3.2.1. sú v prípade stretávacieho svetla hodnoty, ktoré stanovuje tento predpis, splnené pri HV (s toleranciou 0,2 luxu) a najmenej v jednom bode plochy ohraničenej na meracej stene (vo vzdialenosti 25 m) kruhom s polomerom 15 cm okolo bodov B 50 L alebo R) (s toleranciou 0,1 luxu), 75 R alebo L, 50 R alebo L, 25 R alebo L, a na celej ploche zóny IV, ktorá nie je vyššie ako 22,5 cm nad čiarou 25 R a 25 L;

3.2.2. a pokiaľ pri diaľkovom svetle bod HV leží vnútri izoluxy 0,75 Emax a fotometrické hodnoty sa dosahujú s toleranciou 20 %.

4. Ak výsledky skúšok opísaných v bode 3 nespĺňajú požiadavky, skúšky predmetného svetlometu sa zopakujú s použitím inej štandardnej (referenčnej) žiarovky.









PRÍLOHA 3

USPORIADANIE SCHVAĽOVACÍCH ZNAČIEK

(pozri bod 5. tohto predpisu)

Obrázok 1

a = 12 mm min.

Svetlomet s uvedenou schvaľovacou značkou je svetlomet, ktorý spĺňa požiadavky tohto predpisu a je navrhnutý len na pravostrannú premávku.

a = 12 mm min.

Obrázok 2

Svetlomet s uvedenou schvaľovacou značkou je svetlomet, ktorý spĺňa požiadavky tohto predpisu a je navrhnutý:

Len na ľavostrannú premávku.

Obrázok 3

Pre oba systémy premávky, pomocou vhodného nastavenia optickej jednotky alebo svetla vozidla.

Obrázok 4

Svetlomet s uvedenou schvaľovacou značkou je svetlomet, ktorý spĺňa požiadavky predpisu a je navrhnutý tak, aby vlákno diaľkového svetla nebolo rozsvietené súčasne s vláknom diaľkového svetla a/alebo inou vzájomne zlúčenou osvetľovacou funkciou.

Poznámka: Uvedené svetlomety s uvedenými schvaľovacími značkami boli schválené v Holandsku (E/4) pod č. 002439. Schvaľovacie číslo udáva, že schválenie bolo udelené v súlade s požiadavkami tohto predpisu v jeho pôvodnom znení.

Schvaľovacie číslo musí byť umiestnené v blízkosti kružnice buď nad alebo pod písmenom „E“ alebo vľavo či vpravo od tohto písmena. Číslice schvaľovacieho čísla musia byť na tej istej strane písmena „E“ a smerovať tým istým smerom. Je potrebné vyhnúť sa používaniu rímskych číslic pre schvaľovacie čísla, aby sa vylúčila možnosť zámeny s inými symbolmi.

Obrázok 5

Svetlomet s uvedenou schvaľovacou značkou je svetlomet s rozptylovým sklom z plastového materiálu, ktorý spĺňa požiadavky tohto predpisu.

Je navrhnutý tak, že vlákno stretávacieho svetla sa môže rozsvietiť súčasne s diaľkovým svetlom a/alebo inou vzájomne zlúčenou osvetľovacou funkciou.









PRÍLOHA 4

MERACIA STENA

Svetlomet pre pravostrannú premávku ( *2 )

(Rozmery v mm)

h-h : horizontálna rovina) prechádzajúca cez

v-v : vertikálna rovina) ohnisko svetlometu









PRÍLOHA 5

SKÚŠKY STABILITY FOTOMETRICKÉHO VÝKONU SVETLOMETOV V PREVÁDZKE

SKÚŠKY S KOMPLETNÝMI SVETLOMETMI

Po nameraní fotometrických hodnôt v súlade s pokynmi tohto predpisu sa vzorka úplného svetlometu v bode pre Emax pre diaľkové svetlo a v bodoch HV, 50 R, B 50 L pre stretávacie svetlo (alebo v bodoch HV, 50 L, B 50 R pre svetlomety navrhnuté na ľavostrannú premávku) skúša na stabilitu fotometrického výkonu v prevádzke. Pod pojmom „úplný svetlomet“ sa rozumie samotné úplné svietidlo vrátane tých okolitých častí telesa svetlometu a žiaroviek, ktoré by mohli ovplyvniť tepelný rozptyl.

1. SKÚŠKA STABILITY FOTOMETRICKÉHO VÝKONU

Skúšky sa vykonávajú v suchej a pokojnej atmosfére pri teplote okolia 23 °C ± 5 °C, pričom úplný svetlomet je namontovaný na podstavci, ktorý zodpovedá správnej inštalácii na vozidle.

1.1. Čistý svetlomet

Svetlomet je v prevádzke 12 hodín v zmysle bodu 1.1.1. a kontroluje sa postupom predpísaným v bode 1.1.2.

1.1.1. Skúšobný postup

Svetlomet musí byť v prevádzke počas obdobia podľa špecifikovaného času tak, aby:

1.1.1.1. a) v prípade, keď je overovaná iba jedna svetelná funkcia (diaľkové alebo stretávacie svetlo), zodpovedajúce vlákno bolo rozsvietené počas stanoveného času ( 13 ); b) v prípade zlúčeného stretávacieho svetla a diaľkového svetla (dvojvláknová žiarovka alebo dve vláknové žiarovky): ak žiadateľ prehlási, že sa má svetlomet používať s jedným svietiacim vláknom ( 14 ), skúška sa vykoná v súlade s touto podmienkou tak, že každá zo stanovených funkcií svieti postupne o polovicu kratšie ako čas stanovený v bode 1.1.; vo všetkých ostatných prípadoch musí svetlomet svietiť, až kým sa nedosiahne stanovená lehota nasledovným cyklom: 15 minút svietia vlákna stretávacieho svetla, 5 minút svietia všetky vlákna. c) V prípade zoskupených svetelných funkcií musia všetky jednotlivé funkcie svietiť súčasne po obdobie stanovené pre jednotlivé svetelné funkcie a), pričom sa zohľadní použitie zlúčených svetelných funkcií b), podľa špecifikácií výrobcu.

1.1.1.2. Skúšobné napätie Napätie musí byť nastavené tak, aby poskytovalo 90 % maximálneho výkonu špecifikovaného pre vláknové žiarovky kategórie HS1 v predpise č. 37).

1.1.2. Výsledky skúšky

1.1.2.1. Vizuálna kontrola

Keď je svetlomet stabilizovaný na teplotu okolia, rozptylové sklo svetlometu a prípadné vonkajšie rozptylové sklo sa očistí čistou, vlhkou bavlnenou tkaninou. Potom sa podrobí vizuálnej kontrole; nesmie sa na ňom vyskytovať žiadne viditeľné poškodenie, deformácie, praskliny alebo zmena farby, či už na rozptylovom skle svetlometu alebo na prípadnom vonkajšom rozptylovom skle.

1.1.2.2. Fotometrická skúška

V súlade s požiadavkami tohto predpisu sa overujú fotometrické hodnoty v nasledujúcich bodoch:

Stretávacie svetlo: 50 R B 50 L HV pre svetlomety konštruované pre pravostrannú premávku, 50 L B 50 R HV pre svetlomety konštruované pre ľavostrannú premávku.

Diaľkové svetlo: Bod Emax

Ďalšie zameranie sa môže vykonať s cieľom zistiť akúkoľvek deformáciu držiaka svetlometu spôsobenú teplom (zmena polohy čiary rozhrania je zahrnutá v bode 2 tejto prílohy).

Medzi fotometrickými vlastnosťami a hodnotami nameranými pred skúškou je prípustná odchýlka 10 % vrátane tolerancií, ktoré vznikajú pri uplatňovaní fotometrického postupu.

1.2. Znečistený svetlomet

Po odskúšaní podľa ustanovenia bodu 1.1. musí byť svetlomet po príprave podľa bodu 1.2.1. v prevádzke jednu hodinu podľa bodu 1.1.1. a skontrolovaný podľa ustanovení bodu 1.1.2.

1.2.1. Príprava svetlometu

1.2.1.1. Skúšobná zmes

1.2.1.1.1. Pre svetlomet s vonkajším rozptylovým sklom zo skla:

Zmes vody a znečisťujúceho činidla, ktorá sa nanesie na svetlomet, pozostáva z: 9 hmotnostných dielov kremičitého piesku s veľkosťou zŕn 0 – 100 μm, 1 hmotnostného dielu rastlinného uhlíkového prášku (bukového dreva) s veľkosťou častíc 0 – 100 μm, 0,2 hmotnostného dielu NaCMC ( 15 ), a primeraného množstva destilovanej vody s vodivosťou ≤ 1 mS/m.

Zmes nesmie byť staršia ako 14 dní.

1.2.1.1.2. Pre svetlomet s vonkajším rozptylovým sklom z plastového materiálu:

Zmes vody a znečisťujúceho činidla, ktorá sa má naniesť na svetlomet, pozostáva z: 9 hmotnostných dielov kremičitého piesku s veľkosťou zŕn 0 – 100 μm, 1 hmotnostného dielu rastlinného uhlíkového prášku (bukového dreva) s veľkosťou častíc 0 – 100 μm, 0,2 hmotnostného dielu NaCMC, a 13 hmotnostných dielov destilovanej vody s vodivosťou ≤ 1 mS/m, a 2 ± 1 hmotnostný diel povrchovo aktívneho činidla ( 16 ).

Zmes nesmie byť staršia ako 14 dní.

1.2.1.2. Aplikovanie skúšobnej zmesi na svetlomet

Skúšobná zmes sa rovnomerne nanesie na celý svietiaci povrch svetlometu a nechá sa uschnúť. Tento postup sa opakuje dovtedy, kým hodnota osvetlenia neklesne na 15 – 20 percent hodnoty zmeranej pre každý bod za podmienok opísaných v tejto prílohe:

Bod Emax v diaľkovom svetle, fotometrické rozdelenie pre diaľkové/stretávacie svetlo,

Bod Emax v diaľkovom svetle, fotometrické rozdelenie len pre diaľkové svetlo,

body 50 R a 50 V ( 17 ) len pre stretávacie svetlo konštruované pre pravostrannú premávku,

body 50 L a 50 V len pre stretávacie svetlo konštruované pre ľavostrannú premávku.

1.2.1.3. Meracie zariadenie

Meracie zariadenie je ekvivalentné zariadeniu používanému počas schvaľovacích testov svetlometu. Na fotometrické overenie sa musí použiť štandardná (referenčná) vláknová žiarovka.

2. SKÚŠKA ZMENY VERTIKÁLNEJ POLOHY ČIARY ROZHRANIA POD VPLYVOM TEPLA

Táto skúška pozostáva z overenia či vertikálny pohyb čiary rozhrania pod vplyvom tepla nepresiahne hodnotu stanovenú pre stretávacie svetlo, ktoré je v činnosti.

Svetlomet skúšaný podľa bodu 1. sa musí podrobiť skúške opísanej v bode 2.1. bez demontáže alebo nového nastavenia s ohľadom na jeho skúšobné upevnenie.

2.1. Skúška

Skúška sa vykoná v suchej a pokojnej atmosfére pri teplote okolia 23 °C ± 5 °C.

S použitím sériovo vyrobenej vláknovej žiarovky, ktorá predtým najmenej jednu hodinu svietila, musí svetlomet svietiť stretávacím svetlom bez toho, aby bol odmontovaný zo svojho skúšobného zariadenia alebo sa inak zmenilo jeho nastavenie voči tomuto zariadeniu. (Na účely tejto skúšky sa napätie nastaví tak, ako sa uvádza v bode 1.1.1.2.) Poloha čiary rozhrania v jej horizontálnej časti (medzi priamkou vv a vertikálnou priamkou prechádzajúcou bodom B 50 L pre pravostrannú premávku alebo bodom B 50 R pre ľavostrannú premávku) musí byť overená za 3 minúty (r3) a 60 minút (r60) po skončení prevádzky.

Meranie zmeny polohy čiary rozhrania opísané vyššie sa musí vykonávať pomocou akejkoľvek metódy poskytujúcej dostatočnú presnosť a opakovateľné výsledky.

2.2. Výsledky skúšky

2.2.1. Výsledok v miliradiánoch (mrad) sa považuje za prijateľný pre stretávacie svetlo, len ak absolútna hodnota

zaznamenaná na svetlomete nie je väčšia ako 1,0 mrad (ΔrI ≤ 1,0 mrad).

2.2.2. Ak je však táto hodnota viac ako 1,0 mrad, ale menej ako 1,5 mrad (1,0 mrad < ΔrI ≤ 1,5 mrad), vyskúša sa druhý svetlomet podľa bodu 2.1. potom, ako sa podrobil trom následným cyklom opísaným nižšie, aby sa stabilizovala poloha mechanických častí svetlometu na držiaku predstavujúcom správnu inštaláciu na vozidle:

Prevádzka stretávacieho svetla počas jednej hodiny (napätie musí byť nastavené podľa bodu 1.1.1.2);

Prestávka po dobu jednej hodiny.

Typ svetlometu sa považuje za vyhovujúci, ak nie je stredná hodnota absolútnych hodnôt ΔrI nameraných na prvej vzorke a ΔrII nameraných na druhej vzorke väčšia ako 1,0 mrad.

3. ZHODA VÝROBY

Jedna z odobratých vzoriek svetlometu sa skúša v súlade s postupom opísaným v bode 2.1. potom, ako sa podrobí trikrát po sebe cyklu opísanému v bode 2.2.2. Svetlomet sa považuje za vyhovujúci, ak hodnota Δr nie je vyššia ako 1,5 mrad.

Ak je táto hodnota vyššia ako 1,5 mrad, ale nižšia ako 2,0 mrad, vyskúša sa druhý svetlomet a následne sa vypočíta priemer absolútnych hodnôt zaznamenaných z obidvoch vzoriek, ktorý nesmie prekročiť 1,5 rad.









PRÍLOHA 6

POŽIADAVKY NA SVETLÁ S ROZPTYLOVÝMI SKLAMI Z PLASTOVÉHO MATERIÁLU – SKÚŠANIE VZORIEK ROZPTYLOVÝCH SKIEL ALEBO VZORIEK MATERIÁLU KOMPLETNÝCH SVETIEL

1. VŠEOBECNÉ ŠPECIFIKÁCIE

1.1. Vzorky dodané v súlade s bodom 3.2.4. tohto predpisu musia vyhovovať ustanoveniam v bodoch 2.1 až 2.5 tejto prílohy.

1.2. Dve vzorky úplných svetlometov predložené podľa bodu 3.2.3. tohto predpisu s rozptylovými sklami z plastového materiálu musia z hľadiska materiálu rozptylového skla spĺňať ustanovenia uvedené v bode 2.6. tejto prílohy.

1.3. Vzorky rozptylových skiel z plastového materiálu alebo vzorky materiálu sa spolu s reflektorom, pre ktorý sú určené k (prípadnému) namontovaniu, podrobia schvaľovacím skúškam v chronologickom poradí danom tabuľkou A, uvedenou v doplnku 1 k tejto prílohe.

1.4. Ak však môže výrobca svietidiel preukázať, že výrobok už prešiel skúškami stanovenými v bodoch 2.1 až 2.5 ďalej alebo rovnocennými skúškami podľa iného predpisu, tieto skúšky sa nemusia opakovať; povinné sú len skúšky predpísané v tabuľke B v doplnku 1.

2. SKÚŠKY

2.1. Odolnosť voči zmenám teploty

2.1.1. Skúšky

Tri nové vzorky (rozptylové sklá) sa musia podrobiť piatim cyklom teplotnej zmeny a zmeny vlhkosti (RV = relatívna vlhkosť) podľa nasledujúceho postupu:

3 hodiny pri 40 °C ± 2 °C a 85 – 95 % RV;

1 hodina pri 23 °C ± 5 °C a 60 – 75 % RV;

15 hodín pri – 30 °C ± 2 °C;

1 hodina pri 23 °C ± 5 °C a 60 – 75 % RV;

3 hodiny pri 80 °C ± 2 °C;

1 hodina pri 23 °C ± 5 °C a 60 – 75 % RV;

pred touto skúškou musia byť vzorky najmenej 4 hodiny vystavené teplote 23 °C ± 5 °C a 60 – 75 % RV.

Poznámka: Časové úseky jednej hodiny pri 23 °C ± 5 °C zahŕňajú čas prechodu od jednej teploty k druhej nevyhnutný na prevenciu účinkov tepelného nárazu.

2.1.2. Fotometrické merania

2.1.2.1. Metóda

Vzorky sú podrobené fotometrickým meraniam pred skúškou a po nej.

Pri meraní sa použije štandardné svietidlo a meria sa v týchto bodoch:

B 50 L a 50 R pre stretávacie svetlo stretávacieho svietidla alebo stretávacie/diaľkové svietidlo (B 50 R a 50 L v prípade svetlometov určených na ľavostrannú premávku);

Emax pre diaľkové svetlo diaľkového svietidla alebo pre stretávacie/diaľkové svietidlo.

2.1.2.2. Výsledky

Rozdiel medzi fotometrickými hodnotami nameranými pri každej vzorke pred a po skúške nesmie presiahnuť 10 % vrátane tolerancií, ktoré vznikajú pri uplatňovaní fotometrického postupu.

2.2. Odolnosť voči atmosférickým a chemickým činidlám

2.2.1. Odolnosť voči atmosférickým činidlám

Tri nové vzorky (rozptylových skiel alebo vzorky materiálu) sa vystavia žiareniu zo zdroja, ktorý má spektrálne rozloženie energie podobné ako čierne teleso pri teplote 5 500 K až 6 000 K. Medzi zdroj a vzorky sa umiestnia vhodné filtre tak, aby sa čo najviac znížilo žiarenie s vlnovými dĺžkami kratšími ako 295 nm a dlhšími ako 2 500 nm. Vzorky sa vystavia osvetleniu 1 200 W/m2 ± 200 W/m2 tak dlho, aby svetelná energia, ktorú získajú, dosiahla hodnotu 4 500 MJ/m2 ± 200 MJ/m2. V rámci uzavretého skúšobného priestoru musí byť teplota nameraná na čiernom paneli umiestnenom na úrovni vzoriek 50 °C ± 5 °C. Na zabezpečenie rovnomernej expozície sa vzorky pohybujú okolo zdroja žiarenia rýchlosťou medzi 1 a 5 min.

Vzorky sa ostrekujú destilovanou vodou, ktorá má mernú vodivosť nižšiu ako 1 mS/m pri teplote 23 °C ± 5 °C podľa nasledujúceho cyklu:

ostrekovanie : 5 minút;

sušenie : 25 minút.

2.2.2. Odolnosť voči chemickým činidlám

Po skúške opísanej v bode 2.2.1 tejto prílohy a po vykonaní merania opísaného v bode 2.2.3.1 tejto prílohy sa vonkajšia strana týchto troch vzoriek podrobí úprave opísanej v bode 2.2.2.2 tejto prílohy pomocou zmesi definovanej v bode 2.2.2.1 tejto prílohy.

2.2.2.1. Skúšobná zmes

Skúšobná zmes je zložená z 61,5 % n-heptánu, 12,5 % toluénu, 7,5 % etyltetrachloridu, 12,5 % trichloretylénu a 6 % xylénu (objemové percentá).

2.2.2.2. Nanášanie skúšobnej zmesi

Kus bavlnenej látky (podľa ISO 105) ponorte do zmesi stanovenej v bode 2.2.2.1, aby nasiakol a do 10 sekúnd ho 10 minút nanášajte na vonkajší povrch vzorky pri tlaku 50 N/cm2 zodpovedajúcom sile 100 N pôsobiacej na skúšobnú plochu 14 × 14 mm.

Počas týchto 10 minút je kus látky znovu namáčaný danou zmesou takým spôsobom, aby bolo zloženie nanášanej kvapaliny stále identické s predpísanou skúšobnou zmesou.

Počas tohto nanášania sa pripúšťa, aby sa kompenzoval tlak vyvíjaný na vzorku s cieľom predísť vzniku prasklín.

2.2.2.3. Čistenie

Na konci aplikovania testovacej zmesi sa vzorka vysuší na čerstvom vzduchu a potom sa umyje roztokom opísaným v odseku 2.3. (Odolnosť proti čistiacim prostriedkom) pri teplote 23 °C ± 5 °C.

Potom sa vzorky starostlivo opláchnu destilovanou vodou s teplotou 23 °C ± 5 °C, ktorá neobsahuje viac ako 0,2 % nečistôt, a vyutierajú mäkkou handrou.

2.2.3. Výsledky

2.2.3.1. Po skúške odolnosti voči atmosférickým činidlám musí byť vonkajší povrch vzoriek bez prasklín, škrabancov, naštiepnutia a deformácií a stredná hodnota zmien priepustnosti , meraná na troch vzorkách podľa postupu opísaného v doplnku 2 k tejto prílohe nesmie prekročiť 0,020 (Δ tm ≤ 0,020).

2.2.3.2. Po skúške odolnosti voči chemickým činidlám nesmú vykazovať vzorky stopy chemického poleptania, ktoré by mohlo spôsobiť zmeny v rozptyle toku svetla, ktorého stredná hodnota zmien , meraná na troch vzorkách podľa postupu opísaného v doplnku 2 k tejto prílohe nesmie prekročiť 0,020. (Δ dm ≤ 0,020).

2.3. Odolnosť voči čistiacim prostriedkom a uhľovodíkom

2.3.1. Odolnosť voči čistiacim prostriedkom

Vonkajší povrch troch vzoriek (rozptylové sklá alebo vzorky materiálu) sa ohreje na teplotu 50 °C ± 5 °C a potom sa ponorí na päť minút do zmesi, udržiavanej na teplote 23 °C ± 5 °C, zloženej z 99 dielov destilovanej vody obsahujúcej najviac 0,02 % nečistôt a z jedného dielu alkylaryl sulfonátu.

Po skončení skúšky sa vzorky usušia pri teplote 50 °C ± 5 °C. Povrch vzoriek sa očistí vlhkou handrou.

2.3.2. Odolnosť voči uhľovodíkom

Vonkajšia predná strana týchto troch vzoriek sa jednu minútu zľahka potiera bavlnenou látkou, napustenou zmesou zloženou zo 70 % n-heptánu a 30 % toluénu (objemové percentá), a potom sa nechá uschnúť na čerstvom vzduchu.

2.3.3. Výsledky

Po postupnom vykonaní obidvoch uvedených skúšok stredná hodnota zmien priepustnosti

, meraná na troch vzorkách podľa postupu

opísaného v doplnku 2 k tejto prílohe nesmie prekročiť 0,010

(Δ tm ≤ 0,010).

2.4. Odolnosť voči mechanickému znehodnocovaniu

2.4.1. Metóda mechanického znehodnocovania

Vonkajšia plocha troch nových vzoriek (rozptylových skiel) sa podrobí testu rovnomerného mechanického znehodnocovania metódou opísanou v doplnku 3 k tejto prílohe.

2.4.2. Výsledky

Po tejto skúške sa musia zmeny:

v prenose :

a v rozptyle :

merať v súlade s postupom opísaným v doplnku 2 na ploche špecifikovanej v bode 2.2.4. Stredná hodnota troch vzoriek je taká, aby:

Δ tm ≤ 0,100;

Δ dm ≤ 0,050.

2.5. Skúška priľnavosti prípadnej krycej vrstvy

2.5.1. Príprava vzorky

Plocha povlaku rozptylového skla s rozmermi 20 mm × 20 mm sa rozreže žiletkou alebo ihlou do tvaru mriežky so štvorcami s rozmermi približne 2 mm × 2 mm. Tlak na žiletku alebo ihlu musí byť dostatočný na to, aby rozrezal aspoň túto kryciu vrstvu.

2.5.2. Opis skúšky

Použite lepiacu pásku s priľnavosťou 2 N/ (cm šírky) ± 20 % meranou za štandardných podmienok stanovených v doplnku 4 k tejto prílohe. Táto lepiaca páska, ktorá musí byť široká minimálne 25 mm, sa pritlačí na povrch pripravený podľa ustanovení bodu 2.5.1 aspoň 5 minút.

Potom sa musí zaťažiť koniec lepiacej pásky tak, aby sa vyrovnala sila priľnavosti k posudzovanému povrchu sile kolmej na tento povrch. V tomto stave sa páska odtrhne konštantnou rýchlosťou 1,5 m/s ± 0,2 m/s.

2.5.3. Výsledky

Na mriežkovej ploche sa nesmie nachádzať žiadne badateľné poškodenie. Prípustné sú poškodenia v priesečníkoch rezov alebo na okrajoch štvorcov za predpokladu, že poškodená plocha nepresahuje 15 % mriežkovaného povrchu.

2.6. Skúšky kompletného svetlometu s rozptylovým sklom z plastového materiálu

2.6.1. Odolnosť povrchu rozptylového skla voči mechanickému poškodzovaniu

2.6.1.1. Skúšky

Vzorka rozptylového skla svetlometu č. 1 sa musí podrobiť skúške opísanej v bode 2.4.1.

2.6.1.2. Výsledky

Výsledky fotometrických meraní svetlometu vykonaných v súlade s týmto predpisom nesmú po skúške prekročiť maximálne hodnoty predpísané pre body B 50 L a HV o viac ako 30 % a nesmú byť o viac ako 10 % pod minimálnymi hodnotami predpísanými pre bod 75 R (v prípade svetlometov určených pre ľavostrannú premávku sa berú do úvahy body B 50 R, HV a 75 L).

2.6.2. Skúška priľnavosti prípadnej krycej vrstvy

Vzorka rozptylového skla svetlometu č. 2 sa musí podrobiť skúške opísanej v bode 2.5.

3. OVERENIE ZHODY VÝROBY

3.1. Svetlomety sériovej výroby sa z hľadiska materiálov na výrobu rozptylových skiel považujú za vyhovujúce tomuto predpisu:

3.1.1. ak po skúške odolnosti proti chemickým činidlám a skúške odolnosti proti čistiacim prostriedkom a uhľovodíkom vonkajší povrch vzoriek nevykazuje žiadne trhliny, odštiepnutie alebo deformácie viditeľné voľným okom (pozri body 2.2.2., 2.3.1. a 2.3.2);

3.1.2. ak sú po skúške opísanej v bode 2.6.1.1 fotometrické hodnoty v bodoch merania podľa bodu 2.6.1.2 v medziach stanovených týmto predpisom pre zhodu výroby.

3.2. Ak výsledky testov nezodpovedajú požiadavkám, testy sa zopakujú na inej vzorke náhodne vybraných svetlometov.









Doplnok 1

Chronologické poradie schvaľovacích skúšok







A. Skúšky plastových materiálov (rozptylových skiel alebo vzoriek materiálu dodaných podľa bodu 3.2.4 tohto predpisu) Vzorky Rozptylové sklá alebo vzorky materiálu rozptylové sklá Skúšky 1. 2. 3. 4. 5. 6. 7. 8. 9. 10. 11. 12. 13. 1.1. Obmedzená fotometria (bod 2.1.2.) X X X 1.1.1. Zmena teploty (bod 2.1.1.) X X X 1.1.2. Obmedzená fotometria (bod 2.1.2.) X X X 1.2.1. Meranie prenosu X X X X X X X X X 1.2.2. Meranie rozptylu X X X X X X 1.3. Atmosférické činidlá (bod 2.2.1.) X X X 1.3.1. Meranie prenosu X X X 1.4. Chemické činidlá (bod 2.2.2.) X X X 1.4.1. Meranie rozptylu X X X 1.5. Čistiace prostriedky (bod 2.3.1.) X X X 1.6. Uhľovodíky (bod 2.3.2.) X X X 1.6.1. Meranie prenosu X X X 1.7. Znehodnotenie (bod 2.4.1.) X X X 1.7.1. Meranie prenosu X X X 1.7.2. Meranie rozptylu X X X 1.8. Priľnavosť (bod 2.5.) X







B. Skúšky úplných svetlometov (predložených v zmysle bodu 3.2.3. tohto predpisu) Skúšky Úplný svetlomet Vzorka č. 1 2 2.1. Znehodnocovanie (bod 2.6.1.1.) X 2.2. Fotometria (bod 2.6.1.2.) X 2.3. Priľnavosť (bod 2.6.2.) X









Doplnok 2

Metóda merania rozptylu a prenosu svetla

1. ZARIADENIE (pozri obrázok)

Lúč kolimátora K s polovičnou divergenciouβ/2 = 17,4 × 10–4 rd je obmedzený clonouDTs otvorom 6 mm, proti ktorému je umiestnený držiak vzorky.

Konvergentné achromatické rozptylové sklo L2, korigované o sférickú aberáciu, spája clonu DT s prijímačom R; priemer rozptylového skla L2 musí byť taký, aby neclonil svetlo rozptyľované vzorkou v kuželi s polovičným vrcholovým uhlomβ/2 = 14°.

Kruhová clona DD s uhlami α/2 = 1° a αmax/2 = 12° je umiestnená v rovine ohniska obrazu rozptylového skla L2.

Aby sa eliminovalo svetlo prichádzajúce priamo zo zdroja svetla, je potrebná nepriehľadná stredná časť clony. Musí byť možné odstrániť túto strednú časť clony zo svetelného lúča tak, aby sa vrátila presne do svojej pôvodnej polohy.

Vzdialenosť L2 DT a ohnisková dĺžka F2 ( 18 ) rozptylového skla L2 sa vyberie tak, aby obraz DT úplne pokryl snímač R.

Keď je počiatočný tok dopadajúceho svetla stanovený na 1 000 jednotiek, absolútna presnosť každého odčítania musí byť lepšia ako 1 jednotka.

2. MERANIA

Musia sa vykonať nasledujúce merania:







Odčítanie So vzorkou So stredovou časťou DD Predstavované množstvo T1 nie nie Dopadajúci tok pri počiatočnom odčítaní T2 áno (pred skúškou) nie tok prepúšťaný novým materiálom pri 24 °C T3 áno (po skúške) nie tok prepúšťaný testovaným materiálom pri 24 °C T4 áno (pred skúškou) áno Tok rozptýlený novým materiálom T5 áno (po skúške) áno Tok rozptýlený skúšaným materiálom









Doplnok 3

Rozprašovacia skúšobná metóda

1. SKÚŠOBNÉ VYBAVENIE

1.1. Striekacia pištoľ

Použitá striekacia pištoľ je vybavená dýzou s priemerom 1,3 mm umožňujúcou prietok kvapaliny 0,24 ± 0,02 l/min pri pracovnom tlaku 6,0 barov – 0, + 0,5 baru.

Za týchto prevádzkových podmienok sa musí dosiahnuť prúd 170 ± 50 mm na plochu, ktorá sa má opotrebovať, umiestnenú vo vzdialenosti 380 ± 10 mm od dýzy.

1.2. Skúšobná zmes

Skúšobná zmes sa skladá:

z kremičitého piesku tvrdosti 7 podľa Mohsovej stupnice a zrnitosti v rozpätí od 0 do 0,2 mm s prakticky normálnym rozdelením, ktorý má uhlový faktor od 1,8 do 2;

vody s tvrdosťou nepresahujúcou 205 g/m3 pre zmes obsahujúcu 25 g piesku na liter vody.

2. SKÚŠKA

Vonkajší povrch rozptylových skiel svietidla sa musí vystaviť raz alebo viackrát pôsobeniu prúdu piesku, pripraveného podľa uvedeného opisu. Prúd sa strieka takmer kolmo na skúšaný povrch.

Poškodenie sa kontroluje prostredníctvom jednej alebo viacerých vzoriek skla umiestnených ako referenčné vzorky v blízkosti rozptylových skiel, ktoré sa majú skúšať. V striekaní zmesi sa pokračuje až pokiaľ zmena rozptylu svetla na vzorke alebo vzorkách, meraná metódou opísanou v doplnku 2, nedosiahne:

Môže sa použiť viacero referenčných vzoriek na overenie rovnomernosti poškodenia celého povrchu, ktorý sa má skúšať.









Doplnok 4

Skúška priľnavosti lepiacej pásky

1. ÚČEL

Táto metóda umožňuje za štandardných podmienok určiť lineárnu priľnavosť lepiacej pásky na sklenenej tabuli.

2. PRINCÍP

Meria sa sila potrebná na odlepenie lepiacej pásky od sklenenej tabule pod uhlom 90°.

3. ŠPECIFIKOVANÉ ATMOSFERICKÉ PODMIENKY

Teplota okolia musí byť 23 °C ± 5 °C a relatívna vlhkosť 65 ± 5 % (RH).

4. SKÚŠOBNÉ KUSY

Kotúč vzorky lepiacej pásky sa pred skúškou kondicionuje počas 24 hodín v špecifikovanej atmosfére (pozri bod 3 vyššie). Pri každom kotúči sa vykoná skúška na 5 vzorkách dlhých 400 mm.

Tieto skúšobné kusy sa musia zobrať z kotúča po odvinutí prvých troch vrstiev.

5. POSTUP

Skúška sa vykonáva v podmienkach okolitého prostredia definovaných v bode 3.

Odoberie sa 5 vzoriek radiálnym odvíjaním pásky približnou rýchlosťou 300 mm/s, potom sa do 15 sekúnd nanesie takýmto spôsobom:

Postupne sa páska nanesie na sklenenú tabuľu pozdĺžnym jemným trením prstom bez väčšieho tlaku tak, aby medzi páskou a sklenenou tabuľou nezostali žiadne vzduchové bubliny.

Táto zostava sa ponechá 10 minút v predpísaných podmienkach okolitého prostredia.

Vzorky sa z tabule odlepia po dĺžke asi 25 mm, pričom rovina odlepovania musí byť kolmá na os vzorky.

Tabuľa sa upevní a voľný koniec pásky sa ohne späť o 90°. Musí sa vyvinúť taká sila, aby čiara oddeľujúca pásku od tabule bola kolmá na túto silu a kolmá na tabuľu.

Potom je potrebné potiahnuť, aby došlo k odlepeniu pri rýchlosti 300 ± 30 mm/s, a poznačiť si nevyhnutnú silu.

6. VÝSLEDKY

Päť zistených hodnôt je potrebné usporiadať a vybrať si priemernú hodnotu ako výsledok merania. Táto hodnota sa vyjadrí v newtonoch na centimeter šírky pásky.